Luc Alofs

Lucas Johannes (Luc) Alofs (☆ 4 di juli 1960 na Kilder, Hulanda) ta un antropologo cultural y historiado hulandes-arubano, y specialista riba tereno di patrimonio cultural.

 Bida 
Luc Alofs a nace na Kilder, un pueblo chikito, cu ta cay bou di e municipio 's-Heerenberg na provincia Gelderland.Alofs, L.J., Onderhorigheid en separatisme, koloniaal bestuur en lokale politiek op Aruba, 1816-1955, Universiteit Leiden (2011) E tabata alumno di e Lyceum Catolico di Gelderland na Arnhem y a studia antropologia cultural na Universidad Catolico Radboud na Nijmegen, unda e ta gradua na 1988. Na 2011 e ta obtene su doctorado como historiador na Universidad di Leiden riba e tema Onderhorigheid en separatisme. Koloniaal bestuur en lokale politiek op Aruba, 1816-1955. 

Na 1990 Alofs ta muda pa Aruba. E tabata docente di Instituto Pedagogico Arubano (IPA) di 1996 te 2016 y a traha tambe pa departamento di Enseñansa y Universidad di Corsou. Aktualmente e ta profesor y investigador na facultad di arte i ciencia (FAS) di Universidad di Aruba (UA). 

Desde 1985 Alofs ta investiga e cultura i historia di Aruba y a saca varios publicacion riba e terenonan aki y tambe riba desaroyo social na Aruba. Na 1990 el a bira conoci pa e publicacion „Ken ta Arubiano?; Sociale integratie en natievorming op Aruba‟. E buki, skirbi hunto cu Leontine Markies y cual ta un adaptacion di nan tesis di 1987, ta enfoca riba e relacionnan economico y politico, y particularmente esunnan social y cultural, dentro di Aruba na momento di bira un pais nobo cu e desintegracion di Antias Hulandes den dos pais.

Alofs ta autor di varios otro buki y articulo; e ta orador na conferencia y charlanan riba un gran variedad di tema y a desaroya diferente exposicion. 
Entre 2017 i 2022 el a representá Aruba den e proyekto NWO/KITLV Traveling Caribbean Heritage, ku tabatin komo meta pa stimulá konsientisashon di e balor di herensia Antiano riba Islanan di Sotavento mes i na Hulanda..Jaeger, Toef, De dynamiek van Caribisch erfgoed, Boekman.nl, pag. 44-45. Gearchiveerd op 27 maart 2023.

Entre 2017 y 2022 el a representa Aruba den e proyecto Traveling Caribbean Heritage di NWO/KITLV, cu tabatin como meta pa stimula conscientisacion di e balor di herencia Antiano riba e islanan ABC y na Hulanda mes.Jaeger, Toef, De dynamiek van Caribisch erfgoed, Boekman.nl, pag. 44-45. Archiva 27 di maart 2023. Esaki a resulta den publicacion di dos buki tocante herencia cultural di e Islanan ABC, titula Antilliaans Erfgoed: Toen en Nu y Antilliaans Erfgoed: Nu en verder (2021). El a ocupa diferente funcion como dirigente y consehero, entro otro e tabata curator di Museo Historico di Aruba, miembro di e grupo di trabou ‘Cohesie in het Koninkrijk’ y presidente di e Comicion Nacional di UNESCO na Aruba. Actualmente e ta activo den varios grupo di trabou, entre nan ‘Dutch Caribbean Interinsular Platform Slavery Past’ y gruponan di tarea ministerial ‘Vierlandenoverleg Onderwijs Onderzoek Nederlandse Cariben’, ‘Commissie Voortgezet Ouderschap’ y ‘Commissie Bewustmaking Slavernijverleden Aruba’.

Alofs ta casa cu Leontine Merkies, kende a lanta na Corsou y hunto na tin un yu homber.

 Bibliografia 
 1990 - Ken ta Arubiano?, sociale integratie en natievorming op Aruba 1924-2001 (cu Leontine Merkies)
 1997 - Slaven zonder Plantage, (kinder-)slavernij en emancipatie op Aruba
 1997 - Arubaans akkoord. Opstellen over Aruba van vóór de komst van de olie-industrie, Bloemendaal, Stichting Libri Antilliani (cu W. Rutgers y H. E. Coomans)
 2004 - The Aruba Heritage Guide: Aruba’s intangible cultural heritage, an inventory (UNESCO, Comision Nacional di Aruba)
 2011 - Onderhorigheid en separatisme; koloniaal bestuur en lokale politiek op Aruba, 1816-1955
 2018 - Koloniale mythen en benedenwindse feiten; Curacao, Aruba en Bonaire in inheems Atlantisch perspectief, ca. 1499-1636
 2021 - Goddelijk als altijd, het leven en werk van Mo Mohammed (biografia)
 2023 - Caribbean Cultural Heritage and the Nation: Aruba, Bonaire and Curaçao in a Regional Context (cu A. van Stipriaan y F. Guadeloupe)

Aruba
Category:Aruba